proxectonos/corpus_dominio_legal_administrativo_tmp huggingface dataset:
DECRETO 322/2003, do 11 de xullo, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de alargamento e mellora do trazado da estrada provincial Arcade-Amoedo (Pazos de Borbén), (concellos de Soutomaior e Pazos de Borbén).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 01/08/2003

A Deputación Provincial de Pontevedra, en sesión que tivo lugar o día vintedous de marzo de dous mil dous, aprobou o proxecto de alargamento e mellora do trazado da estrada provincial Arcade-Amoedo (Pazos de Borbén) e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Pontevedra foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Administración Local o día vinteseis de xuño de dous mil tres.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día catro de xullo de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a actuación consiste na mellora e alargamento dun tramo, co obxectivo primordial de conseguir unha vía rápida e segura, que permita unha adecuada fluidez do tráfico entre Arcade e Amoedo, evitando principalmente as numerosas curvas, sumamente perigosas nalgún caso da actual traza, o que redundaría nunha mellora significativa da seguridade vial.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día once de xullo de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de alargamento e mellora do trazado da estrada provincial Arcade-Amoedo (Pazos de Borbén).
Santiago de Compostela, once de xullo de dous mil tres.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
DECRETO 324/2003, do 18 de xullo, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de estrada provincial 9205 Sanxenxo-Meaño, (concello de Meaño).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 01/08/2003

A Deputación Provincial de Pontevedra, en sesión que tivo lugar o día trinta e un de xaneiro de dous mil tres, aprobou o proxecto de estrada provincial 9205 Sanxenxo-Meaño e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Pontevedra foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Administración Local o día trinta de xuño de dous mil tres.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día dez de abril de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a actuación é necesaria para a mellora dun tramo da estrada que non reúne as condicións adecuadas para a circulación, xa que non dispón da suficiente largura para a circulación do tráfico rodado, o que sumado á inexistencia de beiravías que permitan o tránsito de peóns, provoca unha grande inseguridade vial, tanto para o tráfico rodado como para os viandantes.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día dezaoito de xullo de dous mil tres
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de estrada provincial 9205 Sanxenxo-Meaño, debendo, se é o caso,
unha vez ocupados os terreos necesarios, obte-las autorizacións que foran necesarias dos organismos competentes, con carácter previo ó inicio das obras.
Santiago de Compostela, dezaoito de xullo de dous mil tres.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
ORDE do 18 de xullo de 2003 pola que se amplía o orzamento das axudas económicas para os alumnos e alumnas que realizan formación práctica en centros de traballo correspondentes ós estudios de ciclos formativos de grao medio e superior de formación profesional específica, módulos profesionais experimentais, artes plásticas e deseño e programas de garantía social cofinanciadas polo Fondo Social Europeo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/08/2003

No Diario Oficial de Galicia nº 73, do 14 de abril de 2003, publicouse a Orde do 25 de marzo de 2003 pola que se convocan axudas económicas para os alumnos e alumnas que realizan formación práctica en centros de traballo correspondentes ós estudios de ciclos formativos de grao medio e superior de formación profesional específica, módulos profesionais experimentais, artes plásticas e deseño e programas de garantía social cofinanciadas polo Fondo Social Europeo.
No seu punto sexto establécese que a contía total das axudas poderá incrementarse na medida en que exista crédito adecuado e suficiente nos orzamentos do exercicio económico do ano 2003.
Resultando que, con motivo dunha incorporación de créditos, existe crédito adecuado e suficiente na aplicación orzamentaria que ten por finalidade a concesión de axudas a alumnos e alumnas que realizan prácticas en empresas.
En consecuencia co anteriormente exposto, a Consellería de Educación e Ordenación Universitaria
DISPÓN:
Primeiro.-Amplia-lo importe total das axudas económicas en 56.667,88 A.
Segundo.-O importe total das axudas económicas que se concedan a alumnos e alumnas para a realización de formación práctica en centros de traballo non poderá supera-la contía de 2.131.433,63 A, con cargo á aplicación orzamentaria 07.04.322S.480.2 do exercicio económico de 2003.
Terceiro.-Autorízase a Dirección Xeral de Formación Profesional e Ensinanzas Especiais para desenvolve-lo disposto nesta orde, que entrará en vigor o día seguinte ó da súa publicación no Diario Oficial de Galicia.
Santiago de Compostela, 18 de xullo de 2003.
Celso Currás Fernández
Conselleiro de Educación e Ordenación Universitaria
RESOLUCIÓN do 8 de agosto de 2003, da Dirección Xeral de Conservación da Natureza, pola que se veda para o exercicio da pesca da troita un tramo do río Miño no concello de Lugo.
CONSELLERÍA DE MEDIO AMBIENTE — III. OUTRAS DISPOSICIÓNS — 14/08/2003

Visto o informe do Servicio Provincial de Caza e Pesca Fluvial de Lugo en relación coas altas densidades de troitas en diversos puntos do río Miño nos que as augas presentan condicións de osixenación, temperatura e sombra mellores cás existentes en zonas nas que o escaso caudal, a ausencia de vexetación de ribeira e as altas temperaturas que se acadan impiden o normal desenvolvemento das troitas.
Vista a proposta de veda formulada pola Delegación Provincial da Consellería de Medio Ambiente en Lugo ante o prexuízo que se lle pode causar á poboación de troitas permitindo a pesca nas condicións ambientais existentes.
Esta dirección xeral, de conformidade co disposto no artigo 48 do Regulamento de ordenación da pesca
fluvial e dos ecosistemas acuáticos continentais (Decreto 130/1997, do 14 de maio),
RESOLVE:
Vedar para o exercicio da pesca da troita o tramo do río Miño comprendido entre o Caneiro do Rei Chiquito e o Caneiro de Vilar, ambos límites dentro do termo municipal de Lugo.
A veda manterase ata o comezo da temporada hábil do ano 2004.
Santiago de Compostela, 8 de agosto de 2003.
Francisco García-Bobadilla Prósper
Director xeral de Conservación da Natureza
CORRECCIÓN de erros.-Orde do 3 de xullo de 2003 pola que se aproba o Regulamento de réxime interior do Consello Galego de Turismo.
CONSELLERÍA DE CULTURA, COMUNICACIÓN SOCIAL E TURISMO — I. DISPOSICIÓNS XERAIS — 21/08/2003

Observados erros na citada orde, publicada no DOG nº 136, do martes 15 de xullo de 2003, cómpre a súa corrección:
-Na páxina 9.402, no artigo 8º.1 c), onde di: «sobres», debe dicir: «sobre».
-Na páxina 9.403, no artigo 11º.4, onde di: «trinta minutos», debe dicir: «unha hora».
No artigo 14º.1, onde di: «que designe», debe dicir: «que se designe».
RESOLUCIÓN do 17 de xullo de 2003 pola que se lle dá publicidade ó acordo do Consello de Dirección do Instituto Galego de Promoción Económica, Igape, de supresión de varios ficheiros automatizados de datos de carácter persoal.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 08/08/2003

O artigo número 20 da Lei orgánica 15/1999, do 13 de decembro, de protección de datos de carácter
persoal (BOE nº 298, do 14 de decembro), especifica que a creación, modificación ou supresión dos ficheiros das administracións públicas só se poderán facer mediante a disposición xeral correspondente.
Para tal efecto, o Consello de Dirección do Instituto Galego de Promoción Económica (Igape), na súa reunión do 4 de xullo, adoptou o acordo de suprimi-los ficheiros automatizados de datos de carácter persoal denominados:
-Terceiros.
-Información comercial.
-Igatel.
-Subministradores Cis-Madeira.
-Bolseiros/lanza.
O texto do dito acordo incorpórase como anexo a esta resolución.
Polo que antecede, e en virtude das facultades que teño conferidas mediante os artigos 12 a) da Lei 5/1992, do 10 de xuño, de creación do Instituto Galego de Promoción Económica, e 11.1º a) do Decreto 317/1992, do 12 de novembro, que aproba o seu regulamento.
RESOLVO:
Facer público os acordos do Consello de Dirección do Igape que figuran como anexos a esta resolución.
Santiago de Compostela, 17 de xullo de 2003.
Margarita Rodríguez Rama
Directora xeral do Instituto Galego de Promoción
Económica
ANEXO I
Acordo do Consello de Dirección do Instituto Galego de Promoción Económica polo que se suprimen os ficheiros automatizados de datos de carácter persoal denominados «Terceiros», «Información comercial», «Igatel», «Subministradores Cis-Madeira» e «Bolseiros/lanza».
Artigo 1º.-Obxecto.
Supresión no Instituto Galego de Promoción Económica (Igape) dos ficheiros de datos de carácter persoal denominados:
-Terceiros.
-Información comercial.
-Igatel.
-Subministradores Cis-Madeira.
-Bolseiros/lanza.
O motivo que orixina a supresión é o cesamento da finalidade para a que foron recollidos ou rexistrados.
Artigo 2º.-Previsión de destrucción.
Todos os datos de carácter persoal que formaban parte de cada un dos ficheiros arriba mencionados
foron destruídos na data de publicación desta disposición.
Disposición derradeira
Este acordo entrará en vigor o día seguinte ó da súa publicación no Diario Oficial de Galicia.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 30 de xullo de 2003 pola que se fai pública a convocatoria e a orde do día do Consello de Comunidades Galegas.
CONSELLERÍA DE EMIGRACIÓN — III. OUTRAS DISPOSICIÓNS — 07/08/2003

En cumprimento do establecido no artigo 4 do Decreto 4/1987, do 8 de xaneiro, polo que se aproba o Regulamento de organización e funcionamento do Consello de Comunidades Galegas, modificado polo Decreto 195/1991, coa conformidade do presidente da Xunta de Galicia,
RESOLVO:
Primeiro.-Convoca-la preceptiva reunión trianual do Pleno do Consello de Comunidades Galegas para
os días 7, 8 e 9 de novembro de 2003 en Buenos Aires (Arxentina).
Segundo.-A orde do día da devandita reunión será a que figura como anexo á esta orde.
Santiago de Compostela, 30 de xullo de 2003.
Aurelio Miras Portugal
Conselleiro de Emigración
ANEXO
Orde do día do pleno do Consello de Comunidades Galegas.
1. Constitución do pleno e apertura das sesións.
2. Informe-balance da xestión realizada no último período pola Consellería de Emigración.
3. Intervencións informativas de membros natos do pleno do consello.
4. Exposición dos textos das catro ponencias establecidas pola comisión delegada na súa última reunión.
a) Asistencia social a emigrantes e retornados.
b) A pervivencia no futuro das nosas comunidades:
-Intercomunicación na Galicia exterior.
-Unión e integración de centros.
c) Preservación do patrimonio actual e legado histórico das comunidades galegas no exterior.
d) A nova cultura galega de cooperación exterior.
5. Estudio de relatorios e comunicacións presentadas en comisións de traballo e preparación de conclusións.
6. Elección dos membros da comisión delegada para o trienio 2004-2006.
7. Sesión plenaria con lectura de conclusións definitivas, quenda de rogos e preguntas, proclamación de membros da comisión delegada e clausura de actos do pleno.
DECRETO 342/2003, do 24 de xullo, polo que se aproba a bandeira do Concello da Teixeira (Ourense).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 07/08/2003

O Concello da Teixeira (Ourense) considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da enseña, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma
Galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vintecatro de xullo de dous mil tres,
DISPOÑO:
Artigo único.-Aproba-la bandeira do concello da Teixeira (Ourense), que figura como anexo, organizada do seguinte xeito: sobre o pano verde, as dúas espigas de amarelo, postas en aspa, acompañadas no alto dun acio de uvas do mesmo, e á hasta, terciado de amarelo.
Santiago de Compostela, vintecatro de xullo de dous mil tres.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Administración
Local
DECRETO 339/2003, do 24 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da autovía AG-56 Santiago de Compostela (N-550 na Rocha)-Brión (AC-543). (Clave: AC/99/042.01).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 07/08/2003

Con data do 15 de xullo de 2003 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado da autovía AG-56 Santiago de Compostela (N-550 na Rocha)-Brión (AC-543). Clave: AC/99/042.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración de urxente ocupación pola súa incidencia na seguridade vial, xa que os usuarios podrán utilizar para os seus desprazamentos unha vía de alta capacidade, vía con parámetros e características que melloran, sustancialmente, as condicións de circulación das estradas convencionais. Desta forma, será posible, ademais, desconxestiona-la saturada estrada C-543 que actualmente presenta un trazado semiurbano cunha IMD que se aproxima ós 21.000 vehículos dos cales un 11% son de pesados. Pretendese comunica-los municipios de Santiago de Compostela, Ames, Brión e Negreira e todas elas coa Costa da Morte, dando cumplimento os obxectivos recollidos
no Plan de Infraestructuras Viarias aprobado pola Xunta de Galicia o 6 de abril de 2001.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta na súa reunión do día vintecatro de xullo de dous mil tres
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da autovía AG-56 Santiago de Compostela
(N-550 na Rocha)-Brión (AC-543). Clave: AC/99/042.01.
Santiago de Compostela, vintecatro de xullo de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
DECRETO 338/2003, do 24 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da autovía Ferrol-Vilalba. Treito: núcleo urbano As Pontes de García Rodríguez-Cabreiros. (Clave: GA/00/77.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 07/08/2003

Con data do 25 de xuño de 2003, o director xeral de obras públicas, por delegación do conselleiro de
Política Territorial, Obras Públicas e Vivenda aprobou o proxecto de trazado da autovía Ferrol-Vilalba. Treito: núcleo urbano As Pontes de García Rodríguez-Cabreiros. (Clave: GA/00/77.1).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración de urxente ocupación pola súa incidencia na seguridade vial, toda vez que os usuarios podrán utilizar, para os seus desprazamentos, unha vía de alta capacidade, vía con parámetros e características que melloran, sustancialmente, as condicións de circulación das estradas convencionais e, ó mesmo tempo, con tal actuación consíguese avanzar no cumprimento dos obxectivos recollidos no Plan de infraestructuras viarias das comarcas de Ferrolterra, Eume, Ortegal e Mariña Lucense (que, entre outros, vertebran o territorio cun eixe de comunicación que afecta a máis de 200.000 habitantes e que une as comarcas citadas entre sí, co norte da
provincia e coa Meseta) aprobado polo Consello da Xunta de Galicia o 6 de abril de 2001, equilibradores da construcción da autovía do Cantábrico polo Ministerio de Fomento así como nos do Plan de dinamización económica -Plan Galicia, aprobado polo Consello da Xunta o 23 de xaneiro de 2003.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta na súa reunión do día vintecatro de xullo de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da autovía Ferrol-Vilalba. Treito: núcleo urbano As Pontes de García Rodríguez-Cabreiros. Clave: GA/00/77.1.
Santiago de Compostela, vintecatro de xullo de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
DECRETO 337/2003, do 24 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada C-545. Treito: Santa Comba-Zas. (Clave: AC/01/001.01.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 07/08/2003

Con data do 18 de xullo de 2003 o director xeral de obras públicas, por delegación do conselleiro de Política Territorial, Obras Públicas e Vivenda aprobou o proxecto de trazado do acondicionamento da estrada C-545. Treito: Santa Comba-Zas. Clave: AC/01/001.01.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración de urxente ocupación pola súa incidencia na seguridade vial, xa que se aumentan as distancias de visibilidade, corríxense raios de curvas reducidos, amplíanse beiravías, concéntranse accesos á estrada, dispóñense camiños de servicio para evita-lo acceso de vehículos agrícolas á estrada principal, e melloranse intersecións, ademáis de ser unha actuación incluida no Plan de dinamización económica Plan Galicia, aprobado polo Consello da Xunta do 23 de xaneiro de 2003 que impón unha reducción dos prazos previstos nos investimentos da Comunidade Autónoma para que a posta en servicio desta actuación sexa no 2006.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo da deliberación do Consello da Xunta na súa reunión do día do día vintecatro de xullo de dous mil tres,
DISPONGO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do acondicionamento da estrada C-545. Treito: Santa Comba-Zas. Clave: AC/01/001.01.1
Santiago de Compostela, vintecatro de xullo de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial,
Obras Públicas e Vivenda
DECRETO 336/2003, do 24 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do enlace da Cidade da Cultura de Galicia coa autoestrada A-9 en Santiago de Compostela. (Clave: AC/03/106.01).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 07/08/2003

Con data do 22 de xullo de 2003 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado do enlace da Cidade da Cultura de Galicia coa autoestrada A-9 en Santiago de Compostela. Clave: AC/03/106.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración de urxente ocupación pola súa incidencia na seguridade vial, posto que a actividade de construcción da Cidade da Cultura no que se refire ó movemento de vehículos pesados incide negativamente tanto na programación de tales obras como no movemento de vehículos e peóns no contorno de carácter urbano delas, sendo necesario executar desde a autoestrada A-9 uns accesos na Cidade da Cultura que, ademais, teñen que cumpri-las ineludibles distancias de seguridade establecidas pola normativa vixente.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintecatro de xullo de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do enlace da Cidade da Cultura de Galicia coa autoestrada A-9 en Santiago de Compostela. Clave AC-03/106.01.
Santiago de Compostela, vintecatro de xullo de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
DECRETO 335/2003, do 24 de xullo, polo que se nomea a José Antonio Quiroga y Piñeyro presidente do Consello Social da Universidade da Coruña.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/08/2003

En virtude do establecido nos artigos 7.4º e 17.1º e na disposición transitoria primeira da Lei 1/2003, do 9 de maio, dos consellos sociais do sistema universitario de Galicia, por proposta do conselleiro de Educación e Ordenación Universitaria e en uso das atribucións conferidas pola Lei 1/1983, do 22 de febreiro (DOG nº 23, do 21 de marzo), reguladora da Xunta e do seu presidente, modificada pola Lei 11/1988, do 20 de outubro (DOG nº 208, do 28 de outubro), logo de deliberación do Consello da Xunta de Galicia na súa reunión do día vintecatro de xullo de dous mil tres,
DISPOÑO:
Artigo único.-Nomear presidente do Consello Social da Universidade da Coruña o a José Antonio Quiroga y Piñeyro.
Disposición derradeira
Este decreto entrará en vigor ós vinte días da publicación no Diario Oficial de Galicia.
Santiago de Compostela, vintecatro de xullo de dous mil tres.
Manuel Fraga Iribarne
Presidente
Celso Currás Fernández
Conselleiro de Educación e Ordenación
Universitaria
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 334/2003, do 24 de xullo, polo que se nomea a Manuela López Besteiro presidenta do Consello Social da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/08/2003

En virtude do establecido nos artigos 7.4º e 17.1º e na disposición transitoria primeira da Lei 1/2003, do 9 de maio, dos consellos sociais do sistema universitario de Galicia, por proposta do conselleiro de Educación e Ordenación Universitaria e en uso das atribucións conferidas pola Lei 1/1983, do 22 de febreiro (DOG nº 23, do 21 de marzo), reguladora da Xunta e do seu presidente, modificada pola Lei 11/1988, do 20 de outubro (DOG nº 208, do 28 de outubro), logo de deliberación do Consello da Xunta de Galicia na súa reunión do día vintecatro de xullo de dous mil tres,
DISPOÑO:
Artigo único.-Nomear presidenta do Consello Social da Universidade de Santiago de Compostela a Manuela López Besteiro.
Disposición derradeira
Este decreto entrará en vigor ós vinte días da publicación no Diario Oficial de Galicia.
Santiago de Compostela, vintecatro de xullo de dous mil tres.
Manuel Fraga Iribarne
Presidente
Celso Currás Fernández
Conselleiro de Educación e Ordenación
Universitaria
DECRETO 333/2003, do 24 de xullo, polo que se nomea a Emilio Atrio Abad presidente do Consello Social da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/08/2003

En virtude do establecido nos artigos 7.4º e 17.1º e na disposición transitoria primeira da Lei 1/2003,
do 9 de maio, dos consellos sociais do sistema universitario de Galicia, por proposta do conselleiro de Educación e Ordenación Universitaria e en uso das atribucións conferidas pola Lei 1/1983, do 22 de febreiro (DOG nº 23, do 21 de marzo), reguladora da Xunta e do seu presidente, modificada pola Lei 11/1988, do 20 de outubro (DOG nº 208, do 28 de outubro), logo de deliberación do Consello da Xunta de Galicia na súa reunión do día vintecatro de xullo de dous mil tres,
DISPOÑO:
Artigo único.-Nomear presidente do Consello Social da Universidade de Vigo a Emilio Atrio Abad.
Disposición derradeira
Este decreto entrará en vigor ós vinte días da publicación no Diario Oficial de Galicia.
Santiago de Compostela, vintecatro de xullo de dous mil tres.
Manuel Fraga Iribarne
Presidente
Celso Currás Fernández
Conselleiro de Educación e Ordenación
Universitaria
DECRETO 331/2003, do 24 de xullo, polo que se dispón que cese como presidente do Consello Social da Universidade de Vigo Alfonso Zulueta de Haz.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/08/2003

En virtude do establecido nas disposicións adicional e derrogatoria da Lei 1/2003, do 9 de maio, dos consellos sociais do sistema universitario de Galicia, por proposta do conselleiro de Educación de Ordenación Universitaria e en uso das atribucións conferidas pola Lei 1/1983, do 22 de febreiro (DOG nº 23, do 21 de marzo), reguladora da Xunta e do seu presidente, modificada pola Lei 11/1988, do 20 de outubro (DOG nº 208, do 28 de outubro), logo de deliberación do Consello da Xunta de Galicia na súa reunión do día vintecatro de xullo de dous mil tres,
DISPOÑO:
Artigo único.-Que cese Alfonso Zulueta de Haz como presidente do Consello Social da Universidade de Vigo, agradecéndolle os servicios prestados.
Disposición derradeira
Este decreto entrará en vigor ós vinte días da publicación no Diario Oficial de Galicia.
Santiago de Compostela, vintecatro de xullo de dous mil tres.
Manuel Fraga Iribarne
Presidente
Celso Currás Fernández
Conselleiro de Educación e Ordenación
Universitaria
DECRETO 332/2003, do 24 de xullo, polo que se dispón que cese como presidente do Consello Social da Universidade de Santiago de Compostela Jesús García Calvo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/08/2003

En virtude do establecido nas disposicións adicional e derrogatoria da Lei 1/2003, do 9 de maio, dos consellos sociais do sistema universitario de Galicia, por proposta do conselleiro de Educación e Ordenación Universitaria e en uso das atribucións conferidas pola Lei 1/1983, do 22 de febreiro (DOG nº 23, do 21 de marzo), reguladora da Xunta e do seu presidente, modificada pola Lei 11/1988, do 20 de outubro (DOG nº 208, do 28 de outubro), logo de deliberación do Consello da Xunta de Galicia na súa reunión do día vintecatro de xullo de dous mil tres,
DISPOÑO:
Artigo único.-Que cese Jesús García Calvo como presidente do Consello Social da Universidade de Santiago de Compostela, agradecéndolle os servicios prestados.
Disposición derradeira
Este decreto entrará en vigor ós vinte días da publicación no Diario Oficial de Galicia.
Santiago de Compostela, vintecatro de xullo de dous mil tres.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
DECRETO 330/2003, do 24 de xullo, polo que se dispón que cese como presidente do Consello Social da Universidade da Coruña José Luis Méndez López.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/08/2003

En virtude do establecido nas disposicións adicional e derrogatoria da Lei 1/2003, do 9 de maio, dos consellos sociais do sistema universitario de Galicia, por proposta do conselleiro de Educación e Ordenación Universitaria e en uso das atribucións conferidas pola Lei 1/1983, do 22 de febreiro (DOG nº 23, do 21 de marzo), reguladora da Xunta e do seu presidente, modificada pola Lei 11/1988, do 20 de outubro (DOG nº 208, do 28 de outubro), logo de deliberación do Consello da Xunta de Galicia na súa reunión do día vintecatro de xullo de dous mil tres,
DISPOÑO:
Artigo único.-Que cese José Luis Méndez López como presidente do Consello Social da Universidade da Coruña, agradecéndolle os servicios prestados.
Disposición derradeira
Este decreto entrará en vigor ós vinte días da publicación no Diario Oficial de Galicia.
Santiago de Compostela, vintecatro de xullo de dous mil tres.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
RESOLUCIÓN do 3 de xullo de 2003, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da corrección de erros no artigo 7º do convenio colectivo da empresa Auxiliar Conservera, S.A. (Aucosa).
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 22/08/2003

Vista a acta da comisión negociadora do convenio colectivo da empresa, Auxiliar Conservera, S.A. (Aucosa), que tivo entrada no rexistro do edificio administrativo da Xunta de Galicia en Vigo o día 19-6-2003, de corrección de erros no artigo 7º, epígrafe, Factoría de fariñas, quenda de noite, punto 5, do devandito convenio, e no senso que se fai figurar no texto da acta.
Que ó abeiro do disposto no artigo 105.2º da Lei 30/1992, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), as administracións poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos existentes nos seus actos, esta delegación provincial
ACORDA:
Primeiro.-Rectifica-lo erro material sufrido no artigo 7º, epígrafe, Factoría de fariñas, quenda de noite, punto 5, do convenio colectivo da empresa Auxiliar Conservera, S.A. (Aucosa), e no senso que figura no texto da acta.
Segundo.-Ordena-la súa inscrición no libro de rexistro de convenios colectivos de traballo, que
consta nesta delegación provincial, e a notificación ás representacións económica e social da comisión negociadora.
Terceiro.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Cuarto.-Dispñe-la súa publicación no Diario Oficial de Galicia.
Vigo, 3 de xullo de 2003.
Joaquín Macías Sánchez
Delegado provincial de Vigo
Convenio colectivo da empresa Auxiliar
Conservera, S.A. (Aucosa)
Acta de corrección de erros
En Vigo, sendo as 10.00 horas do día 19 de xuño de 2003, reúnense na sede da empresa a comisión negociadora do convenio colectivo, composta, pola parte empresarial por Eladio Liz Freire e José Manuel Antón Otero, e pola parte social, por Manuel Fernández Outerelo, Florencio Estévez Pérez e Manuel Lores Lago, este como asesor.
Revisado o convenio colectivo asinado o 8-5-2003 e presentado na Xunta de Galicia (Consellería de Asuntos Sociais, Emprego e Relacións Laborais) con data 16-5-2003, detectáronse os seguintes erros:
No artigo 7º co enunciado, Xornada laboral, e dentro do epígrafe Factoría de fariñas... quenda de noite, o punto 5 di: «O horario será de 22.00 a 6.15 horas do día seguinte», e debe dicir: «O horario será de 22.00 a 6.00 horas do día seguinte».
O que acordamos e asinamos para a súa correción.
ORDE do 20 de decembro de 2002 pola que se autoriza o cambio de titularidade do centro privado Lar de Mos (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/01/2003

Examinado o expediente iniciado polo centro privado Lar de Mos (Pontevedra), solicitando o cambio de titularidade.
Resultando que mediante escritura pública notarial, María Sol Pombo Expósito cede a súa titularidade, para tódolos efectos, a Colegio Lar, S.L.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26 de xuño), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente os requisitos esixidos pola normativa vixente nesta materia.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado Lar de Mos (Pontevedra) a favor de Colegio Lar, S.L. con tódolos dereitos e obrigas contraídos pola cesionista María Sol Pombo Expósito, sen prexuízo das responsabilidades que puidesen recaer sobre a anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará ó réxime de funcionamento do centro.
Santiago de Compostela, 20 de decembro de 2002.
Celso Currás Fernández
Conselleiro de Educación e Ordenación
Universitaria
ORDE do 28 de xullo de 2003 pola que se resolve o concurso público convocado na Orde do 5 de febreiro de 2003 (Diario Oficial de Galicia do 21 de febreiro), para a adxudicación de dúas bolsas para realizar estudios relacionados coa Unión Europea no Colexio de Europa (Bruxes e Natolín) durante o curso académico 2003-2004.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/08/2003

Por Orde do 5 de febreiro de 2003 (DOG do 21 de febreiro) convocáronse dúas bolsas para realizar estudios de especialización en temas relacionados coa Unión Europea e o proceso de integración europeo, unha para o Colexio de Europa con sede en Bruxes (Bélxica) e outra para Natolín (Polonia).
Na súa virtude, de acordo coa proposta elaborada pola comisión de selección e unha vez que o Colexio de Europa confirmou a admisión dos candidatos,
DISPOÑO:
Artigo 1º
Concederlle a José Miguel Bello Villarino unha bolsa para realizar estudios de especialización en temas relacionados coa Unión Europea e o proceso de integración europeo, no Colexio de Europa con sede en Bruxes (Bélxica).
Artigo 2º
Concederlle a Sandra María Costas Rodas unha bolsa para realizar estudios de especialización en temas relacionados coa Unión Europea e o proceso de integración europeo, no Colexio de Europa con sede en Natolín (Polonia).
Artigo 3º
O importe de cada bolsa ascende a un total de 18.030,36 euros, destinados a:
a) 15.000 euros ó pagamento das taxas e estadía, que será efectuada en nome do bolseiro pola Consellería de Educación e Ordenación Universitaria directamente no Colexio de Europa en Bruxes, unha vez que este comunique o seu importe.
b) A cantidade restante, 3.030,36 euros, ingresaráselle ó bolseiro nun só pagamento, en concepto de axuda institucional para gastos de desprazamento e seguro combinado de accidentes, unha vez que se teña recibida na Dirección Xeral de Universidades a certificación da súa incorporación.
Artigo 4º
Contra esta disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes, a partir do día seguinte ó da publicación no
DOG, segundo o disposto nos artigos 116 e 117 da Lei 4/1999 (BOE nº 12, do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 28 de xullo de 2003.
Celso Currás Fernández
Conselleiro de Educación e Ordenación Universitaria
ORDE do 6 de agosto de 2003 pola que se convocan axudas para a modernización de buques pesqueiros para o exercicio do ano 2003.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 21/08/2003

A Orde do 14 de xullo de 2000, pola que se establecen as bases e condicións e se regula o procedemento de concesión de axudas á renovación da flota e á modernización dos buques pesqueiros (DOG do 2-8-2000), modificada pola do 1 de xullo de 2002 (DOG do 5 de xullo) prevé, que as convocatorias anuais se rexerán polas bases e condicións establecidas na dita orde.
Polo que respecta á renovación da flota, fíxose unha convocatoria específica, referíndose esta orde á convocatoria de axudas para a modernización dos buques pesqueiros unicamente.
En atención a razóns de celeridade e operatividade, e tendo en conta ademais que a vixente Lei de orzamentos xerais da Comunidade Autónoma prevé que o prazo de presentación de solicitudes de axudas non será inferior a corenta días, establécese que a documentación da chamada na orde reguladora segunda fase ou de concesión das axudas, se presente toda xa coa solicitude nun único prazo de cincuenta días.
Polas razóns expostas, esta consellería
DISPÓN:
Artigo 1º.-Convocatoria de axudas.
Convócanse axudas para a modernización dos buques pesqueiros, que se rexerán polas bases e condicións e de acordo co procedemento establecido na Orde do 14 de xullo de 2000 (DOG do 2 de agosto) coas súas modificacións introducidas pola Orde do 1 de xullo de 2002 (DOG do 5 de xullo), sendo o prazo de presentación de solicitudes e toda a documentación o de cincuenta días hábiles con
tados a partir do seguinte ó da publicación desta convocatoria.
Artigo 2º.-Crédito orzamentario.
As axudas concederanse con cargo á aplicación 12.03.723A.770.0 do estado de gastos dos orzamentos xerais da Comunidade Autónoma para o ano 2003 e cun importe de 5.429.366,40 euros.
Disposición transitoria
Nesta convocatoria, e conxuntamente coa solicitude e a documentación prevista no artigo 12.2º da orde reguladora, achegarase tamén a prevista para a modernización no artigo 15.2º da mesma, e presentarase toda no prazo de cincuenta días hábiles indicado no artigo 1º desta orde.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 6 de agosto de 2003.
Enrique César López Veiga
Conselleiro de Pesca e Asuntos Marítimos
ORDE do 6 de agosto de 2003 pola que se convocan axudas de carácter socioeconómico para o exercicio 2003.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 21/08/2003

A Orde do 30 de novembro de 2000, pola que se establecen as bases e condicións e se regula o procedemento de concesión de axudas de carácter socioeconómico, prevé que as convocatorias anuais, que poderán ser varias, se rexerán polas bases e condicións establecidas na dita orde.
A Lei de orzamentos xerais da Comunidade Autónoma para o ano 2003 prevé que o prazo de presentación de solicitudes das axudas non será inferior a corenta días hábiles.
Para tal obxecto, esta consellería
DISPÓN:
Artigo 1º.-Convocatoria de axudas.
Convócanse axudas de carácter socioeconómico, que se rexerán polas bases e condicións e de acordo co procedemento establecido na Orde do 30 de novembro de 2000 (DOG do 20 de decembro); o prazo de presentación de solicitudes, de acordo co artigo 43 da vixente Lei de orzamentos xerais da Comunidade Autónoma, será de corenta días hábiles contados a partir do seguinte ó da publicación desta convocatoria.
Xunto coa solicitude e o resto da documentación prevista no artigo 11 da Orde do 30 de novembro de 2000, achegarase certificación bancaria da conta
da que sexa titular o beneficiario para efectos de pagamento e na que se faga consta-lo código da entidade e da sucursal e o número de conta.
Artigo 2º.-Crédito orzamentario.
As axudas concederanse con cargo á aplicación orzamentaria 12.03.614B.780.0 do vixente exercicio e por un importe de 893.377 euros.
Se quedasen remanentes de convocatorias anteriores engadiranse a esta.
Disposición derradeira
Esta orde entrará en vigor ó día seguinte da súa publicación no Diario Oficial de Galicia.
Santiago de Compostela, 6 de agosto de 2003.
Enrique César López Veiga
Conselleiro de Pesca e Asuntos Marítimos